ПРЕДМЕТ: Одговори на постављена питања по јавној набавци број 2147/2013- новогодишњи пакетићи за децу

Поштовани,

На основу члана 63, став 2 ЗЈН РС (Сл.гласник РС 124/12) достављамо Вам одговоре на постављена питања по ЈН 2147/2013 - новогодишњи пакетићи за децу.

**Питања и одговори:**

**Питање: 1.**С озиром да се у тендерској документацији наводи да се понуда формира тако да се партије сагледавају и оцењују независно, да ли можете да нам потврдите да се достављање банкарске гаранције у износу 10% од укупне вредности понуде односи на понуду свих понуђених партија збирно тј. да је довољно да се достави једна банкарска гаранција за целукупну вредност понуде без обзира на колико се она партија односи.

**Одговор**:1. С обзиром да је јавна набавка обликована по партијама**,** понуђач који се пријављује за више партија, уз понуду може да поднесе банкарску гаранцију за озбиљност понуде за сваку партију посебно или може да приложи једну банкарску гаранцију за озбиљност понуде за све наведене пријављене партије. Дакле, довољно је да понуђач достави једну банкарску гаранцију у вредности 10% од целокупне вредности понуде без обзира на колико се она партија односи.

**Питање: 2.** У тачки 3.20 тендерске документације - Критеријуми за доделу Уговора код објашњења бодовања референце стоји наведено да се оцењивање врши по партијама И да се овај критеријум примењује на исти начин за све партије уз објашњење да ће највише пондера добити понуђач који је имао 10 и више референтних испорука по задатим параметрима. Питање је : да ли се ови докази о референтним испорукама достављају укупно 10 за целокупну понуду без обзира на колико се она партија односи или да ли је потребно доставити по 10 доказа о референтним испорукама за сваку понуђену партију?

**Одговор**:2. Доказ за критеријум референце се доставља за целокупну понуду без обзира на колико се она партија односи.Понуђач који приложи доказ за 10 и више референтних испорука у последње три године (2010г, 2011г и 2012г) по задатим параметрима добиће 10 бодова за сваку партију за коју се пријављује.